**Rhwydwaith Cenedlaethol ar gyfer Gweithredu’r Cwricwlwm**

**Pecyn briffio hwyluswyr**

**Adnoddau a deunyddiau ategol (Tachwedd 2021)**

**Cynnwys**

[**Am y ddogfen hon** 3](#_Toc84580169)

[**Diben sgyrsiau ar baratoi** 4](#_Toc84580170)

[**Ffyrdd cyffredin o weithio** 4](#_Toc84580171)

[**Trosolwg o’r Sgwrs** 5](#_Toc84580172)

[**Adnoddau atodol ar gyfer y sgwrs hon** 5](#_Toc84580173)

[**Eich rôl fel hwyluswyr** 6](#_Toc84580174)

[**Amserlen ar gyfer sgyrsiau Rhwydwaith Cenedlaethol ar baratoi** 7](#_Toc84580175)

[**Dyddiadau’r sgyrsiau** 7](#_Toc84580176)

[**Dyddiadau allweddol eraill** 7](#_Toc84580177)

[**Trefn y sgwrs:** 8](#_Toc84580178)

[**Pwyntiau trafod manwl** 9](#_Toc84580179)

[**Sgyrsiau’r Rhwydwaith Cenedlaethol: cyflwyniad** 9](#_Toc84580180)

**[Cwestiwn 1:](#_Toc84580181)** [Sut ydych chi'n meddwl y bydd eich anghenion am adnoddau a deunyddiau ategol yn newid o ganlyniad i’r Cwricwlwm i Gymru?](#_Toc84580181)

[9](#_Toc84580181)

**[Cwestiwn 2:](#_Toc84580182)** [Pa adnoddau ydych chi wedi'u defnyddio sydd wedi bod o gymorth? Pam?](#_Toc84580182)

[10](#_Toc84580182)

**[Cwestiwn 3:](#_Toc84580183)** [Wrth edrych ymlaen, sut gallai adnoddau eich cefnogi chi i gynllunio eich cwricwlwm?](#_Toc84580183)

[10](#_Toc84580183)

[**Canllawiau ymarferol** 11](#_Toc84580184)

[**Cyn y sgwrs** 11](#_Toc84580185)

[**Yn ystod y sgwrs** 11](#_Toc84580186)

[***Rhannu fideos*** 12](#_Toc84580187)

[**Ar ôl y sgwrs** 12](#_Toc84580188)

[**Talu am hwyluso sgyrsiau’r Rhwydwaith Cenedlaethol** 13](#_Toc84580189)

[**Atodiad – Sgwrs y Rhwydwaith Cenedlaethol (Adnoddau, deunyddiau ategol a’r Cwricwlwm i Gymru): templed nodiadau hwyluswyr** 14](#_Toc84580190)

# **Am y ddogfen hon**

* Pecyn hwyluso sgwrs Rhwydwaith Cenedlaethol ar baratoi ar gyfer y Cwricwlwm i Gymru ar gyfer hydref 2021 yw’r pecyn hwn.
* Mae’r pecyn hwyluso yn nodi:
  + Nodau a diben y sgwrs hon
  + Deilliannau a fwriedir o’r sgwrs ar lefel genedlaethol
  + Deunyddiau i gefnogi ymarferwyr i hwyluso’r sgyrsiau, gan gynnwys cwestiynau, awgrymiadau, a deunyddiau atodol i sbarduno trafodaeth
* Mae templed cofnodi ar gyfer y sgyrsiau ar gael ar ddiwedd y ddogfen hon
* Tra bo’r pecyn hwyluso sgwrs wedi’i ddatblygu ar gyfer y Rhwydwaith Cenedlaethol, mae wedi’i lunio i fod yn hygyrch ac yn hylaw er mwyn ei ddefnyddio ar gyfer trafodaethau am y materion hyn mewn amrediad o gyd-destunau, gan gynnwys o fewn ac ar draws ysgolion a lleoliadau, clystyrau a rhwydweithiau lleol a rhanbarthol.

# **Diben sgyrsiau ar adnoddau a deunyddiau ategol**

**Diben y sesiynau hyn yw:**

* Dod ag ymarferwyr ynghyd i rannu barnau ar faterion o ran adnoddau a deunyddiau ategol ar gyfer y Cwricwlwm i Gymru – bwriedir i’r sgwrs hon adeiladu ar gefnogaeth sydd ar gael a dysgu proffesiynol y consortia rhanbarthol – nid yw’n disodli dysgu proffesiynol na chyfleoedd hyfforddi
* Dechrau sgwrs genedlaethol ar gwricwlwm ar adnoddau a deunyddiau ategol – sbarduno rhaglen ehangach o waith i gefnogi ysgolion gydag adnoddau a deunyddiau ategol
* Adnabod enghreifftiau a allai helpu ysgolion symud ymlaen a’r ffyrdd mwyaf effeithiol i rannu’r enghreifftiau hyn
* Adnabod camsyniadau cyffredin ynghylch adnoddau a deunyddiau ategol a sut i fynd i’r afael â nhw
* Adnabod cefnogaeth benodol i’w darparu er enghraifft gan y Rhanbarthau, Estyn neu Lywodraeth Cymru a’r ffordd orau i ysgolion derbyn y gefnogaeth.

# **Ffyrdd cyffredin o weithio**

Drwy gydol y broses, rydym am i'r sgyrsiau hyn ymgorffori a hyrwyddo'r ffyrdd cyffredin o weithio a ddatblygwyd fel rhan o'r broses diwygio'r cwricwlwm – hynny yw:

* **Datblygu ar y cyd** rhannu problemau a datblygu atebion ar y cyd. Gweithio ar draws ffiniau traddodiadol; profi dulliau o wahanol safbwyntiau.
* **Cydraddoldeb mewn cyd-ddatblygu** – tegwch rhwng gwahanol leisiau yn hytrach nag un llais yn rhoi cyfeiriad; ar wahân i hierarchaethau rheoli a chyfrifoldeb, gan ganiatáu i bawb herio a chael eu herio.
* **Amser a llonydd I feddwl ac ymgysylltu –** meithrin dealltwriaeth, deialog broffesiynol, ymddiriedaeth a pharch dros amser; peidio â rhuthro i ddarparu cynnyrch. Profi, arbrofi ac adolygu, gan ganiatáu camgymeriadau mewn amgylchedd diogel.
* **Dealltwriaeth glir o 'pam' mae pethau yn cael eu dysgu a'u gwneud** – Gofyn yn gyson 'pam' rydym yn addysgu rhywbeth; Dylai'r system herio pam mae rhai gweithgareddau'n cael eu cynnal neu eu gofyn: os nad ydynt yn cyfrannu at ddysgwyr yn gwireddu ein gweledigaeth a'n dyheadau, yna a oes eu angen?
* **Ymgysylltu'n feirniadol ag arbenigedd** – ymgysylltu ag ystod o ymchwil o ansawdd, mewnbwn arbenigol ac arbenigedd rhyngwladol.
* **Arweinyddiaeth ar bob lefel o'r system addysg** – Rhaid i bob rhan o'r system ddarparu arweinyddiaeth; diwylliant o ymddiriedaeth a grymuso.

# **Trosolwg o’r Sgwrs**

**Dyma fydd y prif gwestiynau ar gyfer y sgwrs:**

1. Sut ydych chi'n meddwl y bydd eich anghenion am adnoddau a deunyddiau ategol yn newid o ganlyniad i’r Cwricwlwm i Gymru?
2. Pa adnoddau ydych chi wedi'u defnyddio sydd wedi bod o gymorth? Pam?
3. Wrth edrych ymlaen, sut gallai adnoddau eich cefnogi chi i gynllunio eich cwricwlwm?

Ar gyfer sgyrsiau’r **Rhwydwaith Cenedlaethol,** bydd dau hwylusydd (ymarferwr ac/neu cydweithiwr Rhanbarthol) yn cynnal grŵp trafod ar y cyd gyda hyd at 25 o ymarferwyr eraill.

Bydd adnoddau fideo i gefnogi trafodaethau a deunyddiau perthnasol i’w darllen o flaen llaw. Bydd yr adnoddau hyn ar gael ar goedd ar [dudalen y Rhwydwaith Cenedlaethol ar Hwb.](https://hwb.gov.wales/cwricwlwm-i-gymru/rhwydwaith-cenedlaethol-ar-gyfer-gweithredu-r-cwricwlwm/) Byddwn yn e-bostio dolenni i’r adnoddau pan ar gael drwy Hwb er mwyn i chi eu defnyddio ar gyfer y sgyrsiau y byddwch yn eu hwyluso.

## **Adnoddau atodol ar gyfer y sgwrs hon**

Mae rhestr isod ar gyfer yr adnoddau fydd yn cefnogi’r sgwrs hon. Bydd yr adnoddau hyn ar gael i bawb sy’n mynychu trwy [dudalen y Rhwydwaith Cenedlaethol ar Hwb](https://hwb.gov.wales/cwricwlwm-i-gymru/rhwydwaith-cenedlaethol-ar-gyfer-gweithredu-r-cwricwlwm/), o fewn yr adran ‘adnoddau a deunyddiau ategol’.

* **Fideos i’w chwarae fel rhan o’r sgwrs hon:**
  + **Fideo 1 –** Rhwydwaith Cenedlaethol – cyflwyniad gan Lloyd Hopkin (Saesneg yn unig)[**https://youtu.be/6u7km4h5HWs**](https://youtu.be/6u7km4h5HWs)

**Fideo 2 –** Trosolwg o adnoddau, deunyddiau ategol a’r Cwricwlwm i Gymru Dr Sonny Singh, Prifysgol Cymru Y Drindod Dewis Sant, Victoria Jobson, St Joseph's Catholic and Anglican High School, Beth Jones, Brynllywarch Hall School [https://youtu.be/VS0PAPOmLOs](https://eur01.safelinks.protection.outlook.com/?url=https%3A%2F%2Fyoutu.be%2FVS0PAPOmLOs&data=04%7C01%7CJane.Ellis%40gov.wales%7C0cfb20f97d2f424b8c1b08d9aa9919d3%7Ca2cc36c592804ae78887d06dab89216b%7C0%7C0%7C637728396798167797%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=NZJtbD2i6oB1zSwrzC0%2BNfJ6lD%2Fa%2BN%2FgVlF6JtqFOcM%3D&reserved=0) (Saesneg yn unig).

**Adnoddau cefndirol ychwanegol:**

Sleidiau:

Mae’r sleidiau hyn wedi eu llunio i gefnogi’r Rhwydwaith Cenedlaethol I feddwl am sut gallai adnoddau edrych ar gyfer y Cwricwlwm i Gymru. Maen nhw i fod i sbarduno trafodaeth. Maen nhw’n mynd i’r afael â sut bydd adnoddau a deunyddiau ategol angen esblygu er mwyn cefnogi’r Cwricwlwm i Gymru ac yn crynhoi adborth gan wahanol arbenigwyr a rhanddeiliaid. Maen nhw’n mynegi ffyrdd posibl o feddwl, nid yw’n ddigyfnewid. <https://hwb.gov.wales/api/storage/64902739-5bf1-4fb1-a072-7be54c376e57/hysbysiad-preifatrwydd.pdf>

Taking Curriculum for Wales Forward: Engaging, Planning, Enacting, Learning, gan George MacBride, Saesneg yn unig [244335.pdf (gla.ac.uk)](https://eur01.safelinks.protection.outlook.com/?url=http%3A%2F%2Feprints.gla.ac.uk%2F244335%2F1%2F244335.pdf&data=04%7C01%7CJane.Ellis%40gov.wales%7Cc2f9310a7ed342e43a2208d9a9dd27a7%7Ca2cc36c592804ae78887d06dab89216b%7C0%7C0%7C637727589573505787%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=vzTUYE2vT4K7XofeNwsmoitFIX9x9RXKLuGCPtAnc%2Bo%3D&reserved=0) Mae hon yn ddogfen hir – nid oes disgwyl i gyfranogwyr ei darllen i gyd. Os hoffech ei hystyried, efallai byddai’n ddefnyddiol ystyried yn benodol y crynodeb gweithredol a’r argymhellion.

# **Eich rôl fel hwyluswyr**

* Ym mhob grŵp, bydd dau hwylusydd
* Hoffem ganolbwyntio ar drafodaethau “gwerthfawrogol” pan fo hynny’n bosibl – gan feddwl am y pethau a weithiodd yn dda, pam eu bod nhw wedi gweithio’n dda, a beth y gallwn ei ddysgu ohonynt
* Defnyddio ‘wal pryderon’ i nodi pryderon sylweddol – ond gan osgoi canolbwyntio ar bryderon yn unig a sicrhau y gall y drafodaeth edrych ar yr hyn a weithiodd yn dda, a dulliau gweithredu posibl.
* Fel hwylusydd **nid oes** disgwyl ichi fod yn arbenigwr neu ffynhonnell gwybodaeth benodol ar destun y sgwrs.
* Mae’r sgyrsiau hyn am rannu profiadau a dulliau gweithredu – fel hwylusydd nid oes disgwyl ichi fod â’r ‘ateb cywir’, ond i ofyn cwestiynau craff (er enghraifft rheiny sydd wedi’u cynnwys yn yr awgrymiadau) er mwyn annog y meddwl hwn a thrafodaeth

Bydd y grwpiau hwyluso yn cynnwys:

* Rheoli trafodaeth yn y grŵp a chadw at amser
* Rhannu adnoddau fideo wedi’u paratoi ymlaen llaw o Hwb yn y ‘chat’ i ysgogi trafodaethau
* Sicrhau bod aelod o’r grŵp wedi’i adnabod i nodi’r pwyntiau allweddol a chasgliadau
* Cadw trafodaethau ar y trywydd iawn, gan ddefnyddio pwyntiau trafod fel y bo’n briodol
* Gofyn cwestiynau, yn hytrach na chynnig atebion
* Peidio â cheisio llywio'r sgwrs tuag at bynciau penodol rydych chi’n teimlo sy'n bwysig, ond bod yn ymwybodol o'r mathau o heriau y gallai gwahanol garfanau eu hwynebu

# **Amserlen ar gyfer sgyrsiau Rhwydwaith Cenedlaethol ar adnoddau a deunyddiau ategol**

## **Dyddiadau’r sgyrsiau**

Bydd hwyluswyr ond yn mynychu’r sgyrsiau hynny maen nhw wedi nodi y hoffent eu hwyluso. Bydd Llywodraeth Cymru yn cadarnhau dyddiadau gyda hwyluswyr unigol.

23 Tachwedd 2021, 10yb – 12:30yp  
   
24 Tachwedd 2021, 1yp – 3:30yp

## **Dyddiadau allweddol eraill**

|  |  |
| --- | --- |
| **18 Tachwedd** | Hwyluswyr yn derbyn pecyn briffio |
| **2 Rhagfyr** | Sesiwn galw i fewn dewisol i hwyluswyr fyfyrio |

## **Trefn y sgwrs:**

Dyma awgrym o drefn ar gyfer y sgyrsiau – mae croeso i chi addasu hyn (er enghraifft, sawl egwyl a’u hyd) fel y teimlwch sy'n briodol ar gyfer eich grŵp – ond ceisiwch sicrhau eich bod yn cadw at 2.5 awr.

* **Cyflwyniad** – aelodau’r grwp yn cyflwyno eu hunain (5 munud)
* **Fideo 1** – Cyflwyniad byr i’r Rhwydwaith cenedlaethol (5 munud)
* **Fideo 2** (Trosolwg o adnoddau, deunyddiau ategol a’r Cwricwlwm i Gymru) (12 munud)
* **Cwestiwn 1 –** Sut ydych chi'n meddwl y bydd eich anghenion am adnoddau a deunyddiau ategol yn newid o ganlyniad i’r Cwricwlwm i Gymru? (40 munud)
* **Egwyl** (10 munud)
* **Cwestiwn 2 –** Pa adnoddau ydych chi wedi'u defnyddio sydd wedi bod o gymorth? Pam? (40 munud)
* **Cwestiwn 3 –** Wrth edrych ymlaen, sut gallai adnoddau eich cefnogi chi i gynllunio eich cwricwlwm? (30 munud)

# **Pwyntiau trafod manwl**

## **Sgyrsiau’r Rhwydwaith Cenedlaethol: cyflwyniad**

Ar y dechrau, efallai y byddai'n ddefnyddiol ailadrodd pwrpas sgwrs y Rhwydwaith Cenedlaethol, a'r hyn yr ydym yn gobeithio iddo ei gyflawni – gall hyn gynnwys:

* Bwriad y sgwrs hon yw adeiladu ar y dysgu a'r profiadau proffesiynol a gawsoch yn yr ysgol - nid yw'n disodli cyfleoedd hyfforddi eraill.
* Mae'n gyfle i drafod beth sy'n gweithio, beth yw'r rhwystrau i ddatblygu eich cwricwlwm ac yn bwysig, pam mae hyn.
* Caiff deilliannau a chasgliadau'r sgwrs hon eu bwydo'n uniongyrchol yn ôl i Lywodraeth Cymru ac i gonsortia rhanbarthol a byddwn yn gweithio gyda nhw i ddatblygu dulliau gweithredu a datrysiadau.
* Bydd adnodd fideo drwy gyfrwng y Saesneg gan Lloyd Hopkin, Pennaeth Diwygio’r Cwricwlwm yn Llywodraeth Cymru ar gael i chwarae er mwyn rhoi trosolwg o bwrpas y Rhwydwaith Cenedlaethol.

## **Cyn i’r trafodaethau manwl ddechrau bydd fideo byr yn cyflwyno trosolwg o adnoddau, deunyddiau ategol a’r Cwricwlwm i Gymru.**

**Cwestiwn 1**: Sut ydych chi'n meddwl y bydd eich anghenion am adnoddau a deunyddiau ategol yn newid o ganlyniad i’r Cwricwlwm i Gymru?

**Cwestiynau dilynol posib:**

* Ar gyfer beth dych chi’n defnyddio adnoddau a deunyddiau ategol ar hyn o bryd? Sut gallai hyn newid o ganlyniad i’r Cwricwlwm i Gymru.
* Pa gyfleoedd ydych chi’n meddwl mae’r Cwricwlwm i Gymru yn eu cynnig i ddefnyddio adnoddau a deunyddiau ategol yn wahanol?
* Beth ydych pryderon o ran adnoddau? Beth ydych chi’n meddwl yw’r risgiau?

**Cwestiwn 2**: Pa adnoddau ydych chi wedi'u defnyddio sydd wedi bod o gymorth? Pam?

**Cwestiynau dilynol posib:**

* Beth wnaethon nhw? Sut oeddech chi’n eu defnyddio?
* Pam oedden nhw mor lwyddiannus? Beth oedd yr egwyddorion creiddiol?
* Pa fath o adnoddau sydd ddim yn ddefnyddiol?

**Cwestiwn 3:** Wrth edrych ymlaen, sut gallai adnoddau eich cefnogi chi i gynllunio eich cwricwlwm?

**Cwestiynau dilynol posib:**

* Pa fath o bethau ddylai adnoddau ei wneud i'ch helpu chi i gynllunio eich cwricwlwm? Pa effaith fyddech chi am iddyn nhw ei chael? Pam?
* Fel system, sut mae osgoi adnoddau / deunyddiau ategol sy’n rhagnodi gormod o fanylion / cynnwys?
* Beth yw'r blaenoriaethau i chi ar gyfer adnoddau / deunyddiau ategol? Beth hoffech chi ei weld?

# **Canllawiau ymarferol**

## **Cyn y sgwrs**

* Byddwch yn derbyn dolenni i'r adnoddau a fydd yn cefnogi'r sgwrs hon – bydd y rhain hefyd yn cael eu hanfon at fynychwyr a byddant ar gael ar dudalen Rhwydwaith Cenedlaethol Hwb cyn y sesiynau
* Byddwch yn derbyn e-bost a gwahoddiad calendr gan ein Platfform Archebu gyda manylion eich sesiwn a'r ddolen i ymuno â Teams.
* Efallai yr hoffech chi gysylltu â’ch cyd-hwylusydd ymlaen llaw i drafod sut rydych chi am fynd ati i gynnal y sgwrs

## **Yn ystod y sgwrs**

* Byddai’n syniad ichi ymuno â’r cyfarfod ychydig funudau yn gynnar i wneud yn siŵr bod popeth yn gweithio’n iawn
* Gwnewch nodyn o’r rheini sy’n bresennol ar y dechrau, yn y templed nodiadau (wedi'i atodi i'r pecyn briff )
* Efallai y bydd swyddog o Lywodraeth Cymru yn ymuno â’ch trafodaeth fel arsylwr mud
* Os oes rhywbeth yn mynd o’i le yn y cyfarfod nad ydych yn gallu ei ddatrys, a bydd swyddog Llywodraeth Cymru ar gael – bydd pwynt cyswllt yn cael ei rannu cyn eich sesiwn.
* Yn ystod y drafodaeth, gwnewch nodyn o bwyntiau, syniadau, dulliau a chasgliadau allweddol
* Fel hwylusydd, eich rôl chi ydy cadw’r sgwrs yn adeiladol gyda ffocws pendant – esboniwch y ‘wal pryderon’ o’r cychwyn cyntaf (wedi’i chynnwys yn y templed cofnodi ar ddiwedd y ddogfen hon) – bod modd nodi materion a’u cynnwys yno, ond ni ddylent fod yn ganolbwynt i’r drafodaeth

### ***Rhannu fideos***

* Bydd yr adnoddau fideo yn rhan allweddol o helpu sbarduno’r drafodaeth o fewn eich grwpiau. Rydym yn eich annog i wylio'r fideos ymlaen llaw i gael teimlad o rai o'r materion allweddol.
* Cyn dechrau cwestiwn 1 – dewch o hyd i'r ddolen i'r adnodd fideo perthnasol
* Rhannwch y ddolen gyda chyfranogwyr gan ddefnyddio bar sgwrsio y cyfarfod
* Gofynnwch i'r rhai sy'n bresennol agor y dolenni a gwylio'r fideo ar eu dyfais (gan sicrhau eu bod nhw ar ‘fud’)

## **Ar ôl y sgwrs**

* Anfonwch gopi o’ch nodiadau at [CwricwlwmiGymru@llyw.cymru](mailto:CwricwlwmiGymru@llyw.cymru) – gwnewch hyn o fewn 7 diwrnod o’r sgwrs os gwelwch yn dda.
* Mae copi o’r templed cofnodi ar ddiwedd y ddogfen hon
* Anogwch aelodau eich grŵp i gynnal sgwrs ar y materion hyn yn eu hysgolion, os ydyn nhw’n gweld hyn yn ddefnyddiol – bydd y pecyn hwyluso sgwrs a’r adnoddau atodol ar gael ar dudalen y Rhwydwaith Cenedlaethol ar Hwb. Gallai aelodau’r gwrp cynnig adborth ar eu trafodaethau nhw trwy [CwricwlwmiGymru@llyw.cymru](mailto:CwricwlwmiGymru@llyw.cymru) er mwyn helpu llywio allbynnau y sgwrs genedlaethol
* Ar 5 Rhagfyr bydd sesiwn fyfyrio 30 munud dewisol – os hoffech roi gwybod inni am unrhyw beth a weithiodd yn arbennig o dda neu rywbeth i’w wella ar gyfer y sesiwn nesaf.

# **Talu am hwyluso sgyrsiau’r Rhwydwaith Cenedlaethol**

* Bydd ysgolion ymarferwyr sy’n hwyluso yn cael eu talu gan y consortia rhanbarthol am yr ymrwymiad amser, ar gyfradd o £70 am sesiwn 2.5 awr.
* Ar gyfer ysgolion sy'n anfon ymarferydd fel mynychwr, bydd cymorth ariannol ar gael i fynychwyr drwy eu consortia rhanbarthol i ystyried a thrafod y cwestiynau hyn yn ôl yn yr ysgol, rhannu a gwreiddio'r hyn a ddysgwyd o'r digwyddiadau hyn, a pharhau i gyfrannu at y sgwrs genedlaethol hon drwy rannu eu canfyddiadau yn ôl gyda ni i fwydo i mewn i'r camau nesaf.
* Bydd y broses yma yn cael eu reoli gan Consortia Rhanbarthol

# **Atodiad – Sgwrs y Rhwydwaith Cenedlaethol (Adnoddau, deunyddiau ategol a’r Cwricwlwm i Gymru): templed nodiadau hwyluswyr**

**Defnyddio’r templed hwn:**

* Enwebu hwylusydd neu ymarferydd i fod yn gyfrifol am gofnodi nodiadau o'r sesiwn
* Os ydych chi’n hwyluso sgwrs yn y Rhwydwaith Cenedlaethol, gwnewch nodyn o bawb sy’n mynychu eich sesiwn os gwelwch yn dda – am fod angen ini cofnodi hyn
* Cofnodwch beth dych chi’n teimlo yw rai o'r pwyntiau allweddol, casgliadau a dulliau o'r drafodaeth
* Mae lle i gofnodi syniadau ac ymatebion I is-gwestiynau – **nid oes** angen ichi ofyn bob un o’r cwestiynau hyn na llenwi bob un adran – rydym wedi trefnu’r adrannau penodol er mwyn gwella ansawdd y dadansoddi ar ôl y sgyrsiau
* Peidiwch â phoeni am nodi popeth sydd wedi'i ddweud –y pwyntiau allweddol sydd o ddiddordeb ini
* Anfonwch gopi o’ch nodiadau at [CwricwlwmiGymru@llyw.cymru](mailto:CwricwlwmiGymru@llyw.cymru)

|  |  |  |
| --- | --- | --- |
| **Mae’r rhain yn nodiadau gan (dileu fel y bo'n briodol):**   1. **Sgwrs Rhwydwaith Cenedlaethol** 2. **Sgwrs rhwydwaith rhanbarthol** 3. **Sgwrs ysgol neu glwstwr** | | |
| **Os yw’n (a)** | **Enwau hwyluswyr y Rhwydwaith Cenedlaethol:** |  |
| **Aelodau’r grŵp:** |  |
| **Os yw’n (b)** | **Enw sgwrs rhwydwaith rhanbarthol:** |  |
| **Os yw’n (c)** | **Enw ysgol/ lleoliad/ clwstwr:** |  |

|  |  |
| --- | --- |
| **Wal pryderon**:  *Ar gyfer pob un o'r cwestiynau isod, mae hyn er mwyn cofnodi pryderon neu rwystrau penodol y mae ymarferwyr yn teimlo sydd tu allan o'u rheolaeth yn llwyr. Mae'n bwysig peidio â threulio llawer o amser yn trafod y rhain: dylid eu codi, cofnodi ac yna dylai'r drafodaeth symud ymlaen.* | |
| ***Beth yw’r pryderon?*** | ***(os nad yw’r glir) Pam mae hyn tu allan i’ch rheolaeth?*** |
|  |  |
|  |  |
|  |  |
|  |  |
|  |  |
|  |  |
|  |  |

|  |
| --- |
| **Cwestiwn 1**:  **Sut ydych chi'n meddwl y bydd eich anghenion am adnoddau a deunyddiau ategol yn newid o ganlyniad i’r Cwricwlwm i Gymru?** |
| *Pwyntiau cyffredin, themâu a chasgliadau* |
| **Is-gwestiynau / awgrymiadau** |
| **Pa adnoddau a deunyddiau ategol ydych chi’n eu defnyddio ar hyn o bryd? Sut gallai hyn newid o ganlyniad i'r cwricwlwm?** |
|  |
| **Pa gyfleoedd ydych chi'n meddwl mae’r Cwricwlwm i Gymru yn cynnig i ddefnyddio adnoddau a deunyddiau ategol yn wahanol?** |
|  |
| **Beth yw eich pryderon am adnoddau? Beth yw'r risgiau yn eich barn chi?** |
|  |

|  |
| --- |
| **Cwestiwn 2**:  **Pa adnoddau ydych chi wedi'u defnyddio sydd wedi bod o gymorth? Pam?** |
| *Pwyntiau cyffredin, themâu a chasgliadau* |
| **Is-gwestiynau / awgrymiadau** |
| ***Beth oedden nhw’n ei wneud? Sut wnaethoch chi eu defnyddio?*** |
|  |
| ***Pam oedden nhw mor lwyddiannus? Beth oedd yr egwyddorion creiddiol?*** |
|  |
| ***Pa fath o adnoddau sydd ddim yn ddefnyddiol?*** |
|  |

|  |
| --- |
| **Cwestiwn 3:**  ***Wrth edrych ymlaen, sut gallai adnoddau eich cefnogi chi i gynllunio eich cwricwlwm?*** |
| ***Pwyntiau cyffredin, themâu a chasgliadau*** |
| **Is-gwestiynau / awgrymiadau** |
| **Pa fath o bethau ddylai adnoddau ei wneud i'ch helpu chi i gynllunio eich cwricwlwm? Pa effaith fyddech chi am iddyn nhw ei chael? Pam?** |
|  |
| **Fel system, sut mae osgoi adnoddau / deunyddiau ategol sy’n rhagnodi gormod o fanylion / cynnwys?** |
|  |
| **Beth yw'r blaenoriaethau i chi ar gyfer adnoddau / deunyddiau ategol? Beth hoffech chi ei weld?** |
|  |